VENDIM
Nr. 344, datë 12.6.2018 

PËR NJË SHTESË NË VENDIMIN NR. 561, DATË 29.7.2016, TË KËSHILLIT TË MINISTRAVE, “Për STANDARDIZIMIN DHE DISIPLINIMIN E SHPENZIMEVE TË KARBURANTIT NË NJËSITË E QEVERISJES SË PËRGJITHSHME”

Në mbështetje të nenit 100 të Kushtetutës dhe të nenit 16, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Brendshëm, Këshilli i Ministrave

VENDOSI:

Pas pikës 1, të vendimit nr. 561, datë 29.7.2016, të Këshillit të Ministrave, shtohet pika 1/1, me këtë përmbajtje: 
“1/1 Bëjnë përjashtim nga pika 1, e këtij vendimi, strukturat e veçanta të Policisë së Shtetit, të cilat, për shkak të natyrës së punës, mund të përdorin kartë elektronike që nuk mundëson identifikimin e mjetit të transportit dhe të përdoruesit të saj, sipas rregullave dhe procedurave të përcaktuara me udhëzim të ministrit të Brendshëm.”.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama
[bookmark: _GoBack]
